James Nunnally

Džeimsas Viljamas Nanalis (James William Nunnally; g. 1990 m. liepos 14 d.) – Jungtinių Amerikos Valstijų krepšininkas, rungtyniaujantis atakuojančiuoju gynėju.

Lankė „Weston Ranch“ vidurinę mokyklą (Stoktonas, Kalifornija), 2008–2012 m. mokėsi Santa Barbaros Kalifornijos universitete, atstovavo jo komandą „Gauchos“.„21 – James Nunnally“. ucsbgauchos.com.

2012 m. NBA naujokų biržoje nepašauktas, Džeimsas Nanalis profesionalo karjerą pradėjo Europoje, Graikijos „Kavala“ klube,„Kavala signs Will Coleman and rookie James Nunnally“. Sportando.com.  bet ten tesužaidė trejas rungtynes. Vėliau migravo tarp NBA D lygos ir NBA (epizodiškai žaidė Atlantos „Hawks“, Filadelfijos „76ers“), rungtyniavo Puerto Rike, Ispanijoje, Izraelyje, Italijoje.

2016 m. Nanalis debiutavo „Eurolygoje“ Stambulo „Fenerbahçe“ sudėtyje, su šiuo klubu ir laimėjo žemyno trofėjų. Vėliau vėl trumpai rungtyniavo NBA, Kinijoje, bet daugiausia – „Eurolygos“ klubuose („Olimpia“, vėl „Fenerbahçe“, „Maccabi“, „Partizan“).

 Pasiekimai 
Fenerbahçe
 Eurolyga: 2017 m.
 Turkijos krepšinio lyga: 2017, 2018 m.
 Turkijos krepšinio Prezidento taurė: 2016, 2017 m.
 Turkijos krepšinio taurė: 2020 m.
Sidigas Avellino
 Italijos krepšinio lygos MVP: 2016 m.
Maccabi
 Izraelio krepšinio lygos taurė: 2021 m.
 Partizan
 Adrijos lyga: 2023 m.

 Šaltiniai 

Kategorija:JAV krepšininkai